1. ΑΝΑΓΚ. ΝΟΜΟΣ 2349 της 20/20 Μαΐου 1940 Περί ιδρύσεως Ψυχιατρικού Παραρτήματος παρά τινι των εν Αθήναις φυλακών. Άρθρ.1.-1.Ιδρύεται Ψυχιατρικόν Παράρτημα παρά τινι των εν Αθήναις φυλακών, οριζόμενη υπό του υπουργού της Δικαιοσύνης. 2.Εν τω Ψυχιατρικώ Παραρτήματι θα κρατώνται, ίνα υποβληθώσιν εις ειδικήν εξέτασιν και παρατήρησιν υπό του διευθύνοντος τούτο ειδικού ιατρού, ή υπό άλλων επιστημόνων εμπειρογνωμόνων, οίτινες ήθελον επί τούτω ειδικώς παραγγελθή, υπόδικοι ή κατάδικοι δι’ ους υπάρχουσιν ενδείξεις ή υπόνοιαι ότι τυγχάνουσι ψυχωτικοί (παράφρονες) ή υποκρίνονται τον παράφρονα. Εν τω αυτώ Παραρτήματι δύνανται να κρατώνται προς θεραπείαν κατάδικοι καταστάντες ψυχωτικοί (παράφρονες), εφ’ όσον δια τούτους δεν ενδείκνυται ή δεν καθίσταται εφικτή η αποστολή των εις άλλα ειδικά θεραπευτικά ιδρύματα. 3.Το Ψυχιατρικόν Παράρτημα θέλει χρησιμεύση συγχρόνως, κατά τας περί τούτου αποφάσεις του υπουργού της Δικαιοσύνης και δι’ επιστημονικάς ερεύνας. 4.Τα της λειτουργίας εν γένει του Ψυχιατρικού Παραρτήματος θέλουσι καθορισθή δι’ ειδικού κανονισμού, εγκριθησομένου δι’ αποφάσεως του υπουργού της Δικαιοσύνης, δημοσιευομένων αμφοτέρων εις την Εφημερίδα της Κυβερνήσεως. Άρθρ.2-3.(Κατηργήθησαν δια των διατάξεων του Δημοσιοϋπαλληλικού Κώδικος και του νέου Οργανισμού του Υπουργείου Δικαιοσύνης). 